Príloha č. 2: Štátna pomoc

Na pomoc poskytovanú členským štátom v prospech podnikov v odvetví rybného hospodárstva sa vzťahujú články 87, 88 a 89 Zmluvy o založení Európskeho spoločenstva (ďalej len „Zmluva o ES“). Články 87, 88 a 89 Zmluvy o ES sa nevzťahujú na finančné príspevky členských štátov na operácie spolufinancované Európskym fondom pre rybné hospodárstvo (ďalej len „EFF“) a ustanovené ako súčasť operačného programu. 

V súlade s prílohou II nariadenia o EFF sa pre všetky opatrenia uplatňujú obmedzenia verejného príspevku poskytovaného na operáciu. 

Limity verejného príspevku (A) a prípadne príspevku súkromného prijímateľa (B), vyjadrené ako percentuálny podiel celkových oprávnených nákladov (súčet (A)+(B)) sú stanovené v tabuľke č. 1.

Tabuľka č. 1: Intenzity pomoci pre jednotlivé operácie zaradené do príslušných skupín
	Skupina 1	Skupina 4	
Oblasti, na ktoré sa vzťahuje cieľ Konvergencia	A ≤ 100 %
B ≥ 0 %	A ≤ 60 %
B ≥ 40 % (***)	
Oblasti, na ktoré sa nevzťahuje cieľ Konvergencia	A ≤ 100 %
B ≥ 0 %	A ≤ 40 %
B ≥ 60 % (***)	
(***) V prípade operácií uvedených v článkoch 29 a 35 nariadenia o EFF, ktoré vykonávajú podniky, na ktoré sa nevzťahuje vymedzenie pojmu v článku 3 písm. f), s menej ako 750 zamestnancami alebo obratom menej ako 200 miliónov EUR, sa sadzby (B) v regiónoch, na ktoré sa vzťahuje cieľ Konvergencia, s výnimkou odľahlých gréckych ostrovov, zvyšujú o 30 percentuálnych bodov a v regiónoch, na ktoré sa nevzťahuje cieľ Konvergencia, o 20 percentuálnych bodov. Sadzby (A) sa zodpovedajúcim spôsobom znížia.

V OP Rybné hospodárstvo SR na obdobie 2007 – 2013 (ďalej len „OP Rybné hospodárstvo“) boli spomedzi oblastí podpory ustanovených v nariadení o EFF navrhnuté nasledovné prioritné osi a opatrenia, pre ktoré sa, aj na základe rozhodnutia Riadiaceho orgánu, uplatňujú rôzne intenzity pomoci. Na základe toho sa jednotlivé  opatrenia delia do nasledovných skupín s rôznymi úrovňami intenzity štátnej pomoci (podľa tabuľky č. 1):

Skupina 1:	opatrenie č. 3.1 Organizácie výrobcov (v súlade s čl. 37 nariadenia o EFF)	
	opatrenie č. 3.2 Podpora a rozvoj nových trhov (v súlade s čl. 40 nariadenia o EFF)	
	prioritná os 5 Technická pomoc (v súlade s čl. 46 nariadenia o EFF)	
Skupina 4:	opatrenie č. 2.1 Investície do akvakultúry (v súlade s čl. 29 nariadenia o EFF)	
	opatrenie č. 2.2 Investície do spracovania a uvádzania na trh (v súlade s čl. 34 a 35 nariadenia o EFF)